Poésies de Marie de France (Roquefort)/Fable XXXIX
# Poésies de Marie de France (Roquefort)/Fable XXXIX

### FABLE XXXIX.

D’un Vilain dist qui se giseit, Cuntre le Solueill se dormeit, Adenz s’est mis tuz descuvers E ses pertuiz fust tot uvers ;

Uns Escharboz dedens entra, E li Villains s’en esvella. Grant mal li fist, tant q’à un Mire L’estut aler cunter è dire ; Li Mires dist qu’il esteit preins, Lors li fu pis qu’il n’esteit eins,10 Car li Vileins bien le créoit E tous li Pueples qui l’ooit, Dient que c’est sénéfîance. En paor sunt et en dutance N’i a celui ki bien nel’ croie Ke grans max à venir en doie ; Tant ert li folx Pules muaules. En veines choses nun-estaules

Unt lur créance et lur saveir. Li Vilain gaîtent pur saveir20 Par où cil enfez deveit nestre ; Li Escarboz par la fenestre U il entra s’en est issus Ez-les-vous lors tus décéus.

Par cest essample que vus di Des nun-sachanz est autresi, Qui croient à ce qu’estre ne puet, Vanitez les trait è muet.

* ↑ La Fontaine, liv. I, fab. x, la Montagne qui accouche. Horat. Arte poet., v. 139. Phædr., lib. IV, f. xxii. Mons parturiens. Romul. Nil., lib. II, f. xxii ; idem. Rabelais, Pantagruel, liv. III, ch. xxiv, p. 132. Le Grand d’Aussi, Fabliaux, tom. IV, p. 234.
* ↑ Reposer, du verbe gesir, jacere,
* ↑ Couché de son long et le visage contre terre.
* ↑ Son derrière.
* ↑ Voyez la note de la fable précédente, p. 197.
* ↑ Le médecin l’assura que ses douleurs étoient des signes de grossesse.
* ↑ Auparavant.
* ↑ Il n’est personne qui ne soit assuré que grands maux doivent arriver, sur-tout parmi le peuple qui joint la sottise à la superstition.
* ↑ Muable, changeant, mutabilis.
* ↑ Stable, stabilis.
* ↑ On veilla pour savoir comment cet enfant devoit naître ; mais l’escargot sortant par l’endroit où il étoit entré, fit voir combien le peuple avoit été dans l’erreur.
* ↑ Et ses cus si estoit ouvers.
* ↑ Et li faus pules qui l’oy.
* ↑ Et en tout est petit estaules Car en doute a petit espoir.
* ↑ Enssi les a tous déchéus.
